Сәхнәгә тәүгеләрҙән булып Төньяҡ Македониянан “Илинден” ансамбле сыҡты. Белорус Республикаһынан “Лирники”, Эквадорҙан “Донъя үҙәге” ансамблдәренең сығыштары халыҡ күңеленә хуш килде. Румыниянан килгән “Мартышорыл” фольклор ансамбленең сығыштарында мари халҡының ҡайһы бер хәрәкәттәре танылып ҡала. Фәләстиндән “Гурбадж ладжи” бейеү коллективы тамашасыларға Шәһризада менән Алладин әкиәтен күрһәтте һәм сағыу костюмдары менән арбаны. Ике сәғәт дауам иткән тамашаны “Эсентенарио” коллективы тамамланы.